05.2017
Eelnõu

NARVA LINNAVALITSUS

KORRALDUS

Narva 

Linnavalitsuse reservfondist vahendite eraldamine 

1. Asjaolud ja menetluse käik.
Narva Linnavalitsuse Kultuuriosakond esitas taotlusi rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud FIE-le Valery Boltushin Petrozavodski linnas näituse korraldamisega ja läbiviimisega seotud kulude katteks summas 450 eurot, Narva Koorikoolile ürituste osalemiseks tüdrukute vanemkoori jaoks kontserdi riietuste soetamiseks summas 235 eurot.
Narva linna Sotsiaalabiamet esitas taotluse rahaliste vahendite eraldamiseks linnavalitsuse reservfondist. Taotlus rahaliste vahendite eraldamiseks on laekunud MTÜ-le Ida-Virumaa Lasterikaste Perede Ühing emadepäeva ürituse korraldamiseks summas 350 eurot.
Vastavalt Narva Linnavalitsuse Kultuuriosakonna 25.04.2017 taotlusele nr 3.1-8/4254, 17.04.2017 taotlusele nr 3.1-8/3933, Narva linna Sotsiaalabiameti 24.04.2017 taotlusele nr 5.3-5/3878-2 Rahandusamet esitab Narva Linnavalitsusele korralduse eelnõu reservfondist vahendite eraldamisest.

Reservfondi jääk 10 730 eurot seisuga 28.04.2017.a. 
2. Õiguslikud alused.

Vastavalt Kohaliku omavalitsuse üksuse finantsjuhtimise seaduse § 5 lõike 7 ning Narva Linnavolikogu 08.09.2011.a määrusega nr 8 kinnitatud “Narva linna reservfondi kasutamise korra” alusel eraldatakse rahalisi vahendeid linnavalitsuse reservfondist linnavalitsuse korraldusega. 
3. Otsus.

3.1 Eraldada Narva Linnavalitsuse reservfondist 

3.1.1 Narva Linnavalitsuse Kultuuriosakonnale 235 eurot Narva Koorikoolile ürituste osalemiseks tüdrukute vanemkoori jaoks kontserdi riietuste soetamiseks.
3.1.2 Narva linna Sotsiaalabiametile – 350 eurot MTÜ-le Ida-Virumaa Lasterikaste Perede Ühing emadepäeva ürituse korraldamiseks.

3.2 Mitte toetada FIE Valery Boltushini poolt esitatud taotlust.
      4. Rakendussätted.

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

